**AKTYVI SUBALANSUOTA PAMOKA 3 X 15**

.......Šalčininkų r. Eišiškių lopšelis-darželis „Žiburėlis“.......

(Švietimo įstaigos pavadinimas)

|  |  |  |
| --- | --- | --- |
| **Mokytojų**  **kūrybinės**  **laboratorijos** |  |  |

**Data:**18-11-14

**Dalykas / ugdomoji veikla:** Komunikavimo kompetencijos ugdymas

**Klasė / grupė:** Mišri priešmokyklinė grupė

**Planą sukūrė:** Natalja Sokolova

*(mokytojo vardas, pavardė)*

**Pamokos (pamokų ciklo)/užsiėmimo pavadinimas** “Skrynelės staigmenėlės“

|  |  |  |
| --- | --- | --- |
| **Pamokos/užsiėmimo idėja** | | |
| *Kadangi dauguma vaikų yra iš kitakalbių ir daugiakalbių šeimų, kalbos ugdymas yra svarbiausias mūsų priešmokyklinės grupės uždavinys. Tokio amžiaus vaikams svarbu ugdomąją veiklą organizuoti žaidimo forma.* | | |
| **Mokinių/vaikų skaičius** | *8-10* | |
| **Pamokų/užsiėmimų skaičius**  **(Trukmė)** | *30-40 min* | |
| **Pamokos/užsiėmimo uždaviniai** | Lavinti vaikų gebėjimą suprasti išgirstą tekstą.  Ugdyti arba įtvirtinti vaikų gebėjimą nustatyti pirmą žodžio garsą ir sugalvoti žodžių, prasidedančių vienu ar kitu garsu.  Siekti vaikų gebėjimo formuluoti sakinius, apibūdinant daiktą arba pasakojant apie jį.  Plėsti žodyną, žodžių reikšmių supratimą, turtinti vaikų žinias apie daiktų laikymo ir nešiojimo reikmenis. | |
| **Pamokos/užsiėmimotikslai** | Sudaryti patrauklias žaidybines sąlygas vaikams kalbinių gebėjimų ugdymui(si). | |
| **Mokymosi/ugdymosi aplinkos, priemonės ir (ar) technologijos** | Magnetinė lenta, kortelės su raidėmis, kortelės su paveikslėliais, daiktų laikymo ir nešiojimo reikmenys, kartoninės dėžės, indeliai su raidėmis, pirštukinės lėlės. | |
| **Pradinės žinios** | Vaikai jau žino, kas yra mįslė. Kai kurie vaikai jau pažįsta kai kurias abėcėlės raides ir moka nustatyti pirmą garsą žodyje bei sugalvoti žodžių, prasidedančių ta raide. Vaikai jau moka pirštukinį žaidimą „Pirmasis pirštukas...“. | |
| **Pamokos/užsiėmimo eiga, mokymo(si)/ugdomųjų veiklų aprašymas** | | |
| *Auklėtoja užmena vaikams mįslę: „Medinė dėžutė įvairiems daiktams laikyti, pakėlus antvožą, gali ją atidaryti“(Skrynia, skrynelė). Vaikai spėlioja ir kai nesuranda tinkamo atsakymo, auklėtoja pasiūlo pasinaudoti pagalba. Ant magnetinės lentos pritvirtintos dvi kortelių eilės. Pirmoje eilėje yra kortelės su paveikslėliais. Vaikai turi pasakyti, kas pavaizduota ant kiekvienos kortelės ir nustatyti pirmą pavaizduoto paveikslėlio garsą. Teisingai nustatę pirmą garsą, galima apversti kortelę, pritvirtintą po paveikslėliu, apačioje. Kortelės antroje eilutėje yra su raidėmis. Apvertus visas raidžių korteles, galima perskaityti žodį - atsakymą į mįslę.*  *Dabar vaikai turi salėje esančias kartonines dėžes su raidėmis (S,K,R,Y,N,E,L,Ė) sustatyti į eilę taip, kad iš raidžių susidarytų tas pats žodis, kaip ir ant lentos.*  *Vaikai atidaro po vieną dėžę, kurioje yra padėti įvairūs reikmenys daiktams laikyti ir nešioti: piniginė, rankinė, kuprinė, lagaminas, maišas, dėžutė, dokumentų dėklas ir skrynelė. Atidarant iš eilės po vieną dėžę ir ištraukiant iš jos daiktą, vaikai pavadina jį ir pasako, kam jis skirtas.*  *Paskutinėje dėžėje yra skrynelė, kurioje yra paslėpti indeliai su staigmenėlėmis (Pirštukinės lėlės). Ant kiekvieno indelio užklijuota raidė (Pvz., jeigu indelyje paslėptas pirštukinis ryklys, tai ant indelio užrašyta raidę R). Kiekvienas vaikas pasiima po vieną indelį, pasako, kokia raidė užrašyta ir spėlioja, koks daiktas, kurio pavadinimas yra iš šitos raidės, gali būti indelyje. Indeliuose-pirštukinės lėlės, kurių pavadinimų pirmi garsai ir buvo užrašyti ant indelių.*  *Kartu su priešmokykline ugdymo mokytoja vaikai prisimena pirštų mankštelę: „Dešimt pirštų nemažai, galima pažaist gražiai, galim juos suspausti, galime suglausti, galim katutes paplot ir linksmai su jais pašokt, galime paslėpti ir visus išskiesti, galime aukštai iškelti ir saulutę paridenti“.*  *Po mankštelės vaikai uždėjus lėlę ant smiliaus turi prisistatyti savo personažo vardu, pasakyti, kur gyvena ir ką mėgsta.*  *Pabaigoje vaikams pasiūloma neštis pirštukines lėles - staigmenėles į grupę ir pažaisti su jomis grupėje.* | | |
| **Priedai** | | *Nurodyti pavadinimus, dokumentus pridėti žemiau.*  *1 priedas* |
| **Rezultatai** | | **Vaikai susipažins su nauja mįsle (loginis mąstymas); daugiau sužinos apie daiktų laikymo ir nešiojimo reikmenis; sužinos, kas yra „skrynia“; įtvirtins pirmo garso žodyje nustatymo gebėjimą; atras naujų žodžių, prasidedančių vienu ar kitu garsu; susidarys žodžio „skrynelė“ vaizdą; išmoks formuluoti sakinius; pirštukines lėles panaudos vaidybiniams žaidimams.** |

**Rekomendacijos mokytojams**: *(1 – 3 punktai)*

1. Kad vaikai išlaikytų dėmesį ilgesnį laiką, organizuotai veiklai geriau panaudoti įvairias priemones, bei „užsiėmimą“ sudaryti iš kelių patrauklių žaismingų veiklų.

2. Kad vaikams greitai nepabostų užsiėmimas, vaikai turi kuo daugiau aktyviai veikti patys (apversti korteles, sudėti žodį, atidaryti indelį).

3. Šį užsiėmimą galima pratęsti:

* su pirštukinėmis lėlėmis galima inscenizuoti pasakas, kurti savo pasaką;
* pagal šabloną iškirpti ir suklijuoti skrynelę iš popieriaus, sudėti į ją pvz., mažus piešinukus arba "brangenybes";
* visas daiktų nešiojimo ir laikymo reikmenis panaudoti vaidmeniniams žaidimams.